**UPUTE ZA DOVOĐENJE DJECE U DJEČJI VRTIĆ OD 25.05.2020.**

Poštovani roditelji,

Nadamo se da ste pažljivo proučili Upute HZJZ od 20.05.2020 o preventivnim mjerama koje ćemo provoditi u vrtiću.

Molimo Vas da odgovorno i dosljedno slijedite upute:

* Roditelji/skrbnici su obvezni **izmjeriti tjelesnu temperaturu** djetetu svaki dan prije dolaska u vrtić i informirati odgojitelja koji preuzima dijete o rezultatima mjerenja.
* U slučaju povišene temperature, respiratornih simptoma (kašalj, bol u grlu, sekret iz nosa, otežano disanje) i drugih znakova zaraznih bolesti roditelji ne dovode dijete u vrtić, već se moraju javiti ravnatelju i svom pedijatru.
* Na ulazu u prostor dječjeg vrtića roditelji/skrbnici dezinficiraju obuću na dezbarijeri (podloga s dezinfekcijskim sredstvom za dezinfekciju obuće) i ruke.
* U pratnji djeteta dolazi samo jedan roditelj koji dovodi dijete do garderobe ispred sobe dnevnog boravka gdje ga preobuva i skida jaknu
* Roditelj/skrbnik predaje dijete odgajatelju na ulazu u sobu dnevnog boravka i NE ulazi u sobu dnevnog boravka
* Roditelji/skrbnici se ne zadržavaju u prostorima vrtića te zadržavaju fizičku distancu od najmanje 1,5 m s drugom djecom, drugim roditeljima/skrbnicima te djelatnicima vrtića (ukoliko to nije nužno potrebno).
* Ne preporuča se duža komunikacija roditelja i odgajatelja prilikom preuzimanja djeteta. Sve eventualne važne informacije o djetetu trebaju se kratko prenijeti.
* Dolazak u vrtić moguć je najkasnije do 09.00 sati!
* Roditelj/skrbnik donosi ruksak s rezervnom odjećom i djetetovim stvarima (po mogućnosti pripremiti stvari za period od tjedan dana - (na ruksak i opremu potrebno je obavezno napisati ime i prezime djeteta). Ruksak cijeli tjedan ostaje u vrtiću. U ruksak je potrebno staviti:
* šlapice
* pidžamu
* 2-3 rezervna kompleta odjeće
* ako dijete ima pelene, u vrtić je ponedjeljkom potrebno donijeti 15 pelena označenih imenom djeteta
* dudu sa zaštitnim poklopcem i/ili bočicu ukoliko ih dijete koristi
* Ukoliko u toku tjedna bude potrebna nova odjeća (npr. zbog zaprljanja) odgojitelj će u plastičnoj vrećici predati roditelju zaprljanu opremu i tražiti novu koju će roditelj idući dan donijeti u plastičnoj vrećici.
* Roditelj/skrbnik petkom donosi novu rezervnu odjeću koju će dijete koristiti tijekom idućeg tjedna i sprema ju u garderobni ormarić. Odjeća će stajati nekorištena preko vikenda u vrtiću i počet će se koristiti od ponedjeljka.
* U vrtić se ne mogu donositi igračke od kuće, drugi predmeti koji nisu na popisu potrebne opreme ni hrana
* Preporuka roditeljima je da djetetu, koliko god je to moguće, prije dolaska u vrtić na primjeren način objasne navedene postupke.
* Preporuča se da se roditelji ne zadržavaju u grupicama ispred vrtića.